Ministri grek i Rendit komenton rreth Lojrave Olimpike të Athinës
Vulgarakis: bashkëpunimi i Shqipërisë para dhe pas Lojrave Olimpike ishte dhe vazhdon të jetë shumë produktiv
Që prej sulmeve terroriste të 11 shtatorit 2001, komuniteti ndërkombëtar është më i vetëdijshëm se kurrë më parë për domosdoshmërinë e kordinimit të përpjekjeve anti-terrorismit në mënyrë që sulme të ngjashme të mos ndodhin më. Vemendje e veçantë për sa i përket kordimimit të këtyre përpjekjeve i kushtohet ngjarrjeve të rëndësishme, siç ishin për shembull Lojrat Olimpike të Athinës vitin e kaluar, të parat që prej sulmeve kundër Shteteve të Bashkuara. Qendra për Studime Strategjike dhe Ndërkombëtare këtu në Washington organizoi dje një bisedë me ministrin grek të rendit, George Vulgarakis, i cili tha se lojrat ishin të sukseshme, falë përpjekjeve të vetë Greqisë si dhe bashkëpunimit të vendeve të rajonit dhe të mbarë komunitetit ndërkombëtar. Ministri grek i rendit tha se, duke pasur parasysh botën në të cilën jetojmë që prej sulmeve terroriste të 2001, Lojrat Olimpike të Athinës vitin e kaluar ishin shumë të sukseshme, falë përpjekjeve anti-terroriste rajonale dhe ndërkombëtare. Zoti Vulgarakis tha se përvoja e Greqisë në organizimin e Lojrave Olimpike tregoi se terrorizmi global mund të përballet në mënyrë të efektshme vetëm nëpërmjet bashkëpunimit ndërkombëtar. Ai tha se Greqia bashkëpunoi me vendet më me përvojë për sa i përket çështjeve të sigurimit. Ai përshëndeti në mënyrë të veçantë bashkëpunimin dhe mbështetjen e Shteteve të Bashkuara dhe të NATO-s. Zoti Vulgarakis tha se mesazhi i Lojrave Olimpike të Athinës ishte më se i qartë: Demokracia do të fitojë, terrorizmi do të mundet. Bashkëpunimi rajonal, theksoi ministri grek i rendit publik, ishte jetësor. Ai vlerësoi bashkëpunimin e Shqipërisë në këtë drejtim. Zoti Vulgarakis tha se si anëtare e Bashkimit Evropian, NATO-s dhe organizatave të tjera të rëndësishme, Greqia mund të luajë një rol të rëndësishëm në Ballkan, Evropën jug-lindore dhe në Mesdhe, në një rajon të paqëndrueshëm, në të cilit, tha ai, të gjithë duhet të kontribuojnë për forcimin e demokracisë. Ndërsa Greqia zhvilloi me sukses lojrat olimpike të vitit të kaluar, ajo nuk arriti të parandalojë incidentet që pasuan humbjen e kombëtares greke ne Shqiperi. I pyetur nga Zeri i Amerikes për incidentet gjate dy ndeshjeve te kombetareve te te dy vendeve, përgjigja e zotit Vulgarakis tingëlloi më tepër si një justifikim. “” Ministri grek i rendit publik e vlerësoi Shqipërinë edhe për bashkëpunimin e saj për sa i përket luftës kundër narkotikëve. “ Zoti Vulgarakis e vuri disa herë theksin tek bashkëpunimi i komunitetit ndërkombëtar, bashkëpunimi i vendeve të rajonit, e veçanërisht tek bashkëpunimi i vendeve fqinje, duke thënë se suksesi i Greqisë ka ndikime pozitive për vendet fqinje ashtu siç do të kishte ndikime negative çdo problem, me të cilin do të përballej Greqia.